stanford-oval/wikipedia huggingface dataset:
เกษมสันต์ วีระกุล
ด้านธุรกิจ

• รองประธานกรรมการบริษัทสุรากระทิงแดง (1988) จำกัด
• รองประธานกรรมการบริษัทยูไนเต็ดไวน์เนอรี่แอนด์ดิสทิลเลอรี่ จำกัด
• รองประธานกรรมการบริษัทสีมาธุรกิจ จำกัด
• รองประธานกรรมการบริษัทนทีชัย จำกัด
• รองประธานกรรมการบริษัทหลักชัยค้าสุรา จำกัด
• ผู้อำนวยการสำนักสื่อสารองค์กร บริษัทไทยเบฟเวอเรจ จำกัด (มหาชน)
• รองประธานกรรมการบริหารบริษัททศภาค จำกัด
• กรรมการผู้จัดการ บริษัทยูไนเต็ดไวน์เนอรี่ แอนด์ ดิสทิลเลอรี่ จำกัด
• กรรมการผู้จัดการ บริษัทยู.ดับบลิว.ดี.มาร์เก็ตติ้ง จำกัด
• กรรมการผู้จัดการ บริษัท คิธ แอนด์ คิน คอมมิวนิวเคชั่น แอนด์ คอนซัลแตนท์ จำกัด
• กรรมการผู้จัดการ บริษัท ว็อชด็อก จำกัด
ด้านวิชาการ/ ด้านการศึกษา

• ที่ปรึกษาสมาคมธรรมศาสตร์ในพระบรมราชูปถัมภ์
• เลขาธิการสมาคมธรรมศาสตร์ในพระบรมราชูปถัมภ์
• กรรมการวิทยาลัยนวัตกรรมอุดมศึกษามหาวิทยาลัยธรรมศาสตร์
• กรรมการฝ่ายอำนวยการและกรรมการบริหารศิษย์เก่าสัมพันธ์ มหาวิทยาลัยธรรมศาสตร์
• อาจารย์ประจำคณะเศรษฐศาสตร์ มหาวิทยาลัยธรรมศาสตร์
• ที่ปรึกษาสำนักงานเศรษฐกิจการคลัง
• คณะกรรมการ อนุกรรมการและที่ปรึกษาด้านการประชาสัมพันธ์ ขององค์กรธุรกิจ สังคม และราชการหลายแห่ง
• อาจารย์ประจำคณะเศรษฐศาสตร์ มหาวิทยาลัยธรรมศาสตร์
• วิทยากรบรรยายหลักสูตรการบริหารงานตำรวจชั้นสูง ระดับรองผู้บังคับการ
• ผู้บรรยายพิเศษด้านการประชาสัมพันธ์ มหาวิทยาลัยของรัฐและเอกชนหลายแห่ง
ด้านสื่อมวลชน

• ผู้ดำเนินรายการ “ข่าวเช้าวันหยุด” ทางช่อง 3 อ.ส.ม.ท.
• ผู้ดำเนินรายการ “เที่ยงวันทันโลก” ทางช่อง 3 อ.ส.ม.ท.
• ผู้ดำเนินรายการ “เป็นข่าวเช้านี้” ทางช่อง 13 Family
• ผู้ดำเนินรายการ “เหตุบ้านการเมือง” ทางช่อง 3 อ.ส.ม.ท.
• ผู้ดำเนินรายการ AEC กับเกษมสันต์ ทางสถานีโทรทัศน์ TNN24
• ผู้ดำเนินรายการ “ถามตรง” ช่วงข่าว 4 ทุ่ม ทางช่อง 9 อ.ส.ม.ท.
• ผู้ดำเนินรายการโทรทัศน์ “ตามดูผู้แทน” “เดินหน้าหาผู้แทน” และ “ 11 รายวัน” ทางช่อง 11 กรมประชาสัมพันธ์
• ผู้ดำเนินรายการไทยสกายเคเบิลทีวี “อรุณสวัสดิ์กรุงเทพ”
• ผู้ดำเนินรายการวิทยุ และดูแลรายการ “เปิดประเด็น” ทาง F.M. 97
• ผู้ดำเนินรายการ AEC PLUS กับเกษมสันต์ ทางสถานีโทรทัศน์ช่อง 3 SD
• ผู้ดำเนินรายการข่าววันใหม่ ช่วง MORNING AEC กับเกษมสันต์ ทางสถานีโทรทัศน์ช่อง 3 อ.ส.ม.ท.
• ผู้ดำเนินรายการข่าววันใหม่ ช่วง AEC Energy กับเกษมสันต์ ทางสถานีโทรทัศน์ช่อง 3 อ.ส.ม.ท.
• ผู้เชี่ยวชาญด้าน AEC ประจำรายการ คนหลังข่าว ทางสถานีโทรทัศน์ TNN24
• คอลัมนิสต์ หนังสือพิมพ์กรุงเทพธุรกิจ และหนังสือพิมพ์คู่แข่งธุรกิจ
• คอลัมนิสต์ประจำหนังสือ Mother and Care Magazine
• คอลัมนิสต์ประจำหนังสือพิมพ์โพสต์ทูเดย์ คอลัมน์ รับมือ AEC
• คอลัมนิสต์ประจำหนังสือพิมพ์ทันหุ้น คอลัมน์ เปิดประตูอาเซียน
• คอลัมนิสต์ประจำหนังสือ Leader Time Magazine คอลัมน์รอบรั้วอาเซียน
ด้านสังคม

• กรรมการมูลนิธิโกมลคีมทอง
• ประธานกรรมการ บริษัทซีเอ็ดยูเคชั่น จำกัด (มหาชน)
ด้านกีฬา

• นายกสมาคม สควอชแห่งประเทศไทยในพระบรมราชูปถัมภ์
รางวัล

• รางวัลนักบริหารดีเด่นแห่งปี ประจำปี 2564 สาขาผู้ทำคุณประโยชน์ต่อสังคมและประเทศชาติ มูลนิธิเพื่อสังคมไทย
• รางวัลคนดีศรีสวนกุหลาบ รุ่นที่ 99 โรงเรียนสวนกุหลาบ ประจำปี 2560
• ได้รับรางวัลพระราชทาน รางวัลเทพทอง ครั้งที่ 17 ประจำปี 2559 ด้านนักวิทยุโทรทัศน์ดีเด่น
• รางวัล Boss of the year 2005 นักบริหารจัดการดีเด่น สาขาบริหารจัดการธุรกิจการตลาด ประจำปี 2548
• รางวัลผู้ที่ได้รับคัดเลือกจากสมาคมเศรฐศาสตร์ ธรรมศาสตร์ ให้เป็น “ศิษย์เก่าดีเด่นประจำปี 2547”
• รางวัลศิษย์เก่าผู้บำเพ็ญคุณประโยชน์ สร้างและเผยแพร่ชื่อเสียงหรือปกป้องเกียรติคุณของมหาวิทยาลัย มหาวิทยาลัยธรรมศาสตร์ในรอบ 70ปี                                               ประจำปี 2547
• ได้รับรางวัลโทรทัศน์ทองคำ ผู้ดำเนินรายการชายดีเด่น รายการเหตุบ้านการเมือง ประจำปี 2543
• ได้รับรางวัลโทรทัศน์ทองคำ ประเภทรายการสถานการณ์ปัจจุบันดีเด่น ประจำปี 2542
เครื่องราชอิสริยาภรณ์

พ.ศ. 2565 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2560 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
แหล่งอ้างอิง

https://kasemsantaec.com/
Facebook : Kasemsant AEC
↑  ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๕, เล่ม ๑๔๐ ตอนพิเศษ ๑ ข หน้า ๒๙๑, ๒๐ พฤศจิกายน ๒๕๖๖
↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๐, เล่ม ๑๓๔ ตอนที่ ๕๒ ข หน้า ๓๔๖, ๑๖ ตุลาคม ๒๕๖๐
ณัฏฐณิชา ดังวัธนาวณิชย์

| ณัฏฐณิชา ดังวัธนาวณิชย์ |
| --- | --- |

สารนิเทศภูมิหลัง
เกิด: 12 เมษายน พ.ศ. 2539 (28 ปี) จังหวัดเชียงใหม่ ประเทศไทย
ส่วนสูง: 170 เซนติเมตร (5 ฟุต 7 นิ้ว)
การศึกษา: มหาวิทยาลัยกรุงเทพ
คู่รัก: ภาคิน คำวิลัยศักดิ์
อาชีพ:  นักแสดง  นางแบบ  นักธุรกิจ​  ยูทูบเบอร์​ 
สังกัด: TB Entertainment   ช่อง 3 (2556–2567)
ข้อมูลยูทูบ
ช่อง: Nychaa
ปีปฏิบัติงาน: พ.ศ. 2564–ปัจจุบัน
ประเภท: วิดีโอบล็อก 
 
ณัฏฐณิชา ดังวัธนาวณิชย์ (เกิด 12 เมษายน พ.ศ. 2539) ชื่อเล่น ณิชา เป็นนักแสดงและนางแบบชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบัน​เป็นนักแสดงอิสระ​
ประวัติ

ณัฏฐณิชา ดังวัธนาวณิชย์ เกิดที่ จังหวัดเชียงใหม่ เป็นบุตรคนที่ 2 ในบรรดาพี่น้อง 3 คน ของ จักราวุฒิ และ กชกร ณัฏฐณิชา มีพี่ชาย 1 คนชื่อว่า วชิรวิชญ์ และมีน้องสาวอีก 1 คนชื่อว่า ปัณฑารีย์ สำเร็จ​การศึกษาระดับประถมศึกษาถึงมัธยมศึกษาปีที่ 4 จาก โรงเรียนเรยีนาเชลีวิทยาลัย ระดับมัธยมศึกษาปีที่ 5 จาก โรงเรียนดาราวิทยาลัย ก่อนจะย้ายเข้ากรุงเทพฯ มาศึกษาต่อระดับชั้นมัธยมศึกษาปีที่ 6  โรงเรียนศรีวิกรม์ และสำเร็จ​การศึกษาระดับปริญญาตรี​ที่คณะนิเทศศาสตร์ ภาควิชาการสื่อสารแบรนด์ มหาวิทยาลัยกรุงเทพ
เริ่มเข้าสู่วงการบันเทิงจากคำชักชวนของ ธนินทร์ ไฝสิงห์ ขณะอายุได้ 17 ปี ทำให้เธอต้องย้ายมากรุงเทพฯ รวมถึงต้องเปลี่ยนชื่อเล่นจาก "ใบเฟิร์น" เป็น "ณิชา" ให้เรียกง่ายขึ้นแทน มีผลงานทางโทรทัศน์ที่ออกอากาศเป็นครั้งแรกคือละครเรื่อง ทองเนื้อเก้า ในบทบาทรับเชิญตอนจบ จากนั้นก็แสดงละครแอคชันโรแมนติกเรื่อง คิวบิก ในปี พ.ศ. 2557 ก่อนที่จะมารับบทนำครั้งแรกในปี พ.ศ. 2559 ในละครเรื่อง นางอาย
ชีวิตส่วนตัว
กำลังคบหาดูใจอยู่กับ​ ภาคิน คำวิลัยศักดิ์
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| ปี | เรื่อง | บทบาท |
| --- | --- | --- |
| 2556 | ทองเนื้อเก้า | สมฤดี (หนูสม) (รับเชิญ) |
| 2557 | คิวบิก | มีนา |
| 2557 | สามใบไม่เถา | อุรวสา ฉัตรประพงษ์ (วสา) |
| 2558 | เลือดมังกร ตอน แรด | วิภาดา ลีลาวิโรจน์วงศ์ |
| 2558 | สะใภ้จ้าว | ศรีจิตรา ภักดีนฤนาถ (ศรี) |
| 2559 | นางอาย | อภิรดี อโณทัย (นาง) |
| 2560 | คลื่นชีวิต | ดารากา พิรุฬวรกุล (ดาว) |
| 2560 | The Cupids บริษัทรักอุตลุด ตอน กามเทพซ้อนกล | มิลิน ลีลาวณิช (มิ้ม) |
| 2561 | เสน่ห์นางงิ้ว | บงกช แซ่โซ้ว (บัว) |
| 2561 | My Hero วีรบุรุษสุดที่รัก ตอน ลมไพรผูกรัก | ปภาพินธุ์ เมตตาวงศ์ / ปภาพินธุ์ รัชชพลกุล (ปอนด์) |
| 2562 | เพลิงพรางเทียน | เทียนคำ (อดีต) / กลินท์ ระวีรัมภา (ลินท์ / แก้ว) (ปัจจุบัน) |
| 2563 | วาสนารัก | ใกล้รุ่ง เทพทอง (รุ่ง) |
| 2564 | ดวงใจในมนตรา | พราวพลอย / มทิรา |
| 2565 | เกมปรารถนา | มิลิน วีรยะวาณิช (ลิน)​ |
| 2565 | คู่เวร | พรีม (รับเชิญ) |
| 2565 | สาปซ่อนรัก | ณธิดา ยินดีพงษ์ปรีชา (หนูหนิง) |
| 2566 | สะใภ้สายสตรอง | ภาวิณี (ภา)​ |
| 2567 | น่าน ฟ้า ชลาลัย​ | ชลาลัย ปัถมนันท์ (น้ำ)​ |
ผลงาน > ภาพยนตร์

| พ> ศ. | เรื่อง | บทบาท | ค่าย |
| --- | --- | --- | --- |
| 2564 | โกสต์แล็บ..ฉีกกฎทดลองผี | ใหม่ | จีดีเอช ห้าห้าเก้า และ จอกว้าง ฟิล์ม​ |
| 2566 | 14 อีกครั้ง | กิ๊บ | สหมงคลฟิล์ม อินเตอร์เนชั่นแนล​ |
| 2568​ | ​ฮาลาบาลา ป่าจิตหลุด​ | วิ | BrandThink Cinema |
| 2568​ | ​ปากกัด ตีนถีบ​​ |  | Netflix |
ผลงาน > เพลง

"Happy Birthday ช่อง 3" ร่วมกับ เจมส์ มาร์ (2559)
"Friends" - ณิชา & Friends อัลบั้มเพลงประกอบละคร นางอาย (2559)
"หัวใจครึ่งดวง" − อัลบั้มเพลงประกอบละคร The Cupids บริษัทรักอุตลุด (2560) ร่วมกับ ชมพู่ อารยา, คริส หอวัง, เชียร์ ฑิฆัมพร, เต้ย จรินทร์พร, ปราง กัญญ์ณรัณ, น้ำตาล พิจักขณา, วาววา ณิชชา
"My Sunshine" - ณิชา เพลงประกอบละคร น่าน ฟ้า ชลาลัย (2567)
ผลงาน > มิวสิกวิดีโอ

| พ> ศ. | เพลง | ศิลปิน​ |
| --- | --- | --- |
| 2556 | เพราะหัวใจไม่มีปาก | Status Single |
| 2557 | มองแต่ไม่เห็น ฟังแต่ไม่ได้ยิน | ศรัญ แอนนิ่ง |
| 2560 | ขนมจีบ | TONO & THE DUST |
| 2566 | ยิ้มทั้งน้ำตา (Always) | Billkin |
| 2566 | ขุด | INDIGO |
| 2567 | ยินดีกับเธอ (Congratulations) | กลัฟ คณา​วุฒิ |
ผลงาน > คอนเสิร์ต​

LOVE IS IN THE AIR : CHANNEL3 CHARITY CONCERT (2560)
50 ปี ช่อง 3 Channel 3 Infinity Happiness (2563)
GULF The Next Stage (เป็นแขกรับเชิญ) (2564)
ผลงาน > โฆษณา

LESASHA Brush2Go
POND'S​​
C-vitt
L'ORÉAL
Vivite วีไวต์ แฮปปี้เนส โรลออน
Vivo V40 Series 5G
รางวัล

| ปี พ> ศ. | รางวัล | สาขา | ผล | ผลงานที่เข้าชิง |
| --- | --- | --- | --- | --- |
| 2557 | เซ็นทรัลพัทยาบีชไอเดีย อวอร์ด 2014 | นักแสดงสาววัยรุ่นที่สวยโดดเด่นที่สุด | ได้รับรางวัล | -​ |
| 2558 | ทีวีสาม แฟนคลับ อวอร์ด 2015 | ดาราดาวรุ่งหญิงยอดนิยม | ได้รับรางวัล | สะใภ้จ้าว |
| 2559 | Men's Health Guys Challenge 2016 | Naive Lady | ได้รับรางวัล | -​ |
| 2559 | รางวัลโทรทัศน์ทองคำ ครั้งที่ 31 | นักแสดงนำหญิงดีเด่น | เสนอชื่อเข้าชิง​ | นางอาย |
| 2561 | Kazz Awards 2018 | สุดยอดสาวปังแห่งปี 2018 | ได้รับรางวัล | -​ |
| 2561 | รางวัลนาฏราช ครั้งที่ 9 | นักแสดงดาวรุ่งหญิงยอดเยี่ยม | เสนอชื่อเข้าชิง​ | เสน่ห์นางงิ้ว |
| 2562 | Howe Awards 2019 | Howe Shining Actress Award | ได้รับรางวัล | -​ |
| 2564 | Maya Awards​ 2021 | สาวเจ้าเสน่ห์ ขวัญใจมหาชน | ได้รับรางวัล | -​ |
| 2566 | คมชัดลึก อวอร์ด​ ครั้งที่ 19 | นักแสดงนำหญิงยอดเยี่ยม | เสนอชื่อเข้าชิง​ | เกมปรารถนา |
แหล่งข้อมูลอื่น

nychaa ที่อินเทอร์เน็ตมูวีเดตาเบส
nychaa ที่อินสตาแกรม
nychaa ที่เอกซ์ (ทวิตเตอร์)
nychaa ที่เฟซบุ๊ก​
nychaa​ ที่ยูทูบ
nychaa ที่ติ๊กต็อก
เขตห้ามล่าสัตว์ป่าถ้ำผาท่าพล

| เขตห้ามล่าสัตว์ป่าถ้ำผาท่าพล |
| --- | --- |
ภาพจำลองแสดงสัณฐานภูเขาและเส้นทางของเขตห้ามล่าสัตว์ป่าถ้ำผาท่าพล
ที่ตั้งของเขตห้ามล่าสัตว์ป่าถ้ำผาท่าพล
ที่ตั้ง: อำเภอเนินมะปราง จังหวัดพิษณุโลก
พิกัด: 16°30′32″N 100°39′37″E﻿ / ﻿16.508865°N 100.660214°E﻿ / 16.508865; 100.660214
พื้นที่: 2.84 ตารางกิโลเมตร (1,780 ไร่)
จัดตั้ง: พ.ศ. 2526
หน่วยราชการ: กรมอุทยานแห่งชาติ สัตว์ป่า และพันธุ์พืช
เขตห้ามล่าสัตว์ป่าถ้ำผาท่าพล อยู่ที่อำเภอเนินมะปราง จังหวัดพิษณุโลก ตั้งขึ้นเมื่อวันที่ 26 กรกฎาคม พ.ศ. 2526 พื้นที่ได้รับการประกาศให้เป็นส่วนหนึ่งของป่าสงวนแห่งชาติ ป่าลุ่มน้ำวังทองฝั่งซ้าย มีอาณาเขตครอบคลุมท้องที่ ตำบลเนินมะปราง ตำบลบ้านน้อยซุ้มขี้เหล็ก และตำบลบ้านมุง อำเภอเนินมะปราง จังหวัดพิษณุโลก โดยมีเนื้อที่ทั้งหมด 1,775 ไร่ หรือ 2.84 ตารางกิโลเมตร
ลักษณะทางธรณีวิทยา

ภูเขาผาท่าพลเป็นเขาหินปูน อยู่ในมหายุคพาลีโอซีน (Palaeocene) และอยู่ในยุคย่อยคาร์บอนิฟอรัส (Caboniferus) มีอายุราว 360-286 ล้านปีมาแล้ว เป็นภูเขาที่ทอดตัวยาวตามแนวเหนือ-ใต้ ภูเขาหินปูนบริเวณนี้ ส่วนมากเกิดจากการทับถมของเปลือกหอย พลับพลึงทะเล หรือปะการัง มีการตกตะกอนทางเคมีอยู่น้อยมาก จากการศึกษาและจำแนกซากดึกดำบรรพ์ ทำให้ทราบว่าบริเวณนี้เคยเป็นทะเลมาก่อน
ลักษณะภูมิประเทศ พรรณไม้ และสัตว์ป่า

ภูเขาผาท่าพลเป็นภูเขาหินปูนลูกโดด ภูเขาทอดยาวมีลักษณะคล้ายรูปเกือกม้า มีความสูงจากระดับน้ำทะเลปานกลาง ที่ประมาณ 236 เมตร มีที่ราบเล็ก ๆ ตามหุบเขา มีลำน้ำไหลลอดเป็นถ้ำผ่านภูเขาสองแห่ง ซึ่งมีน้ำไหลผ่านตลอดปี ลักษณะเช่นนี้พบได้น้อยมากในประเทศไทย ป่าไม้ทั่วไปเป็นพรรณไม้ชนิดที่ขึ้นได้บนภูเขาหินปูน เช่น ไทร สลัดได จันทน์ผา ฯลฯ ซึ่งจัดเป็นสังคมพืชบนภูเขาหินปูน สามารถทนร้อนและทนแล้งได้ดี นอกจากนี้ยังมีพืชที่ขึ้นตามที่ราบริมลำห้วยเช่น หวายขม บริเวณป่าดิบแล้งยังมีพรรณไม้ที่สำคัญได้แก่ ตะแบก ยาง มะค่าโมง มะหาด มะเดื่อ ฯลฯ ป่าไม้ที่อุดมสมบูรณ์บนภูเขาหินปูน เป็นแหล่งที่อยู่อาศัยและหลบภัยของสัตว์ป่านานาชนิด เช่น เลียงผา หมีควาย หมีคน เม่นใหญ่ เม่นหางพวง เสือปลา นิ่ม เต่าหวาย เต่าเหลือง ฯลฯ สัตว์ป่าที่อยู่ในธรรมชาติที่สามารถเห็นอย่างใกล้ชิดได้ เช่น ลิงอ้ายเงียะ และ กระรอก รวมทั้งค้างคาวปากย่นที่มีนับล้านตัว มีนกประจำถิ่น และนกอพยพอีกหลายชนิด ได้แก่ นกกางเขนดง นกกะรางหัวหงอก นกกวัก นกจับแมลงคอแดง นกคอทับทิม ฯลฯ
สถานที่ศึกษาธรรมชาติ และประวัติศาสตร์ทางธรรมชาติ

ถ้ำนเรศวร มีหินงอกหินย้อยคล้ายพระมาลาเบี่ยง
ถ้ำเรือ มีรูปคล้ายเรือคว่ำเป็นเพดานถ้ำ
ซากดึกดำบรรพ์ ซากหอยและปะการังอายุ 360 ล้านปี
อักษรญี่ปุ่น ตัวอักษรปริศนาบนหิน เชื่อว่าทหารญี่ปุ่นสมัยสงครามโลกครั้งที่ 2 สลักไว้
ถ้ำเต่า ถ้ำที่ใช้เป็นฉากถ่ายภาพยนตร์เรื่อง ฉลุยหิน
ถ้ำลอด ถ้ำที่สามารถใช้ลอดทะลุไปถึงอีกฟากของภูเขา
ถ้ำผาแดง มีการทาสีไว้ด้วยมนุษย์โบราณ
เพิงผาฝ่ามือแดง มีภาพสียางไม้ผสมเฮมาไทต์ 35 ภาพ วาดเป็นศิลปะต่าง ๆ และประทับเป็นรอยฝ่ามือไว้ด้วยมนุษย์ก่อนประวัติศาสตร์เมื่อ 4 พันปีมาแล้ว
ถ้ำค้างคาว เป็นที่อยู่อาศัยของค้างคาว และมีหินงอกหินย้อยสวยงาม มีทั้งค้างคาวปากย่น และค้างคาวปีกถุงเคราดำ
สถานที่ศึกษาธรรมชาติ และประวัติศาสตร์ทางธรรมชาติ > ถ้ำเรือ

ถ้ำเรือ เป็นถ้ำในเขตห้ามล่าสัตว์ป่าผาท่าพล ได้ชื่อว่าถ้ำเรือก็เพราะว่า ภายในถ้ำพบรูปรอยคล้ายเรือคว่ำอยู่บนเพดานถ้ำ ซึ่งการเกิดรูปรอยเรือคว่ำบนเพดานถ้ำนั้น เกิดจากถ้ำแห่งนี้มีน้ำท่วมซ้ำแล้วซ้ำเล่าทำให้ผนังถ้ำที่เป็นหินปูนมีการละลายซ้ำ ส่วนไหนที่ละลายได้ง่ายก็จะขยายกว้างขึ้น จนดูคล้ายรูปเรือคว่ำในที่สุด  บริเวณหน้าถ้ำเรือสามารถเห็นสังคมป่าภูเขาหินปูนได้โดยง่าย ซึ่งพืชบริเวณนี้จะแตกต่างกันโดยสิ้นเชิง พันธ์ไม้พื้นล่างในส่วนที่อยู่ริมน้ำมีความชื้นสูง จะเป็นพันธ์ไม้ที่ขึ้นในป่าดงดิบ เช่นหวายขม  พันธ์ไม้พื้นล่างที่มีหน้าดินตื้นมีหินมาก กลับเป็นพวกหญ้า เถาวัลย์หนาม และงิ้วป่า เป็นไม้เบิกนำ เมื่อมองสูงขึ้นไปจะเห็นพันธ์ไม้ที่สามารถขึ้นในที่แล้งได้ เช่น สลัดได ที่มีลำต้นคล้ายตะบองเพชร พืชเหล่านี้แสดงให้เห็นอย่างชัดเจนว่า สังคมพืชป่าภูเขาหินปูนมีความหลากหลายของชนิดพันธ์ไม้ ซึ่งขึ้นอยู่กับสภาพภูมิประเทศ ความชื้นในดิน และแสงสว่าง นอกจากนี้ถ้ำเรือยังมีซากดึกดำบรรพ์ของหอยฝาคู่ ปะการังและไครนอยด์ที่เคยมีชีวิตอยู่ในยุคคาร์บอนิเฟอรัส
ป้ายบอกทิศทางสถานที่ภายใน
เอมิเลียโน มาร์ติเนซ

ดามิอัน เอมิเลียโน มาร์ติเนซ โรเมโร (สเปน: Damián Emiliano Martínez Romero, เกิด 2 กันยายน ค.ศ. 1992) เป็นนักฟุตบอลชาวอาร์เจนตินา ปัจจุบันเล่นในตำแหน่งผู้รักษาประตูให้แก่แอสตันวิลลาในพรีเมียร์ลีก และทีมชาติอาร์เจนตินา
เขาถูกเรียกติดทีมชาติอาร์เจนตินาชุดใหญ่ในนัดที่พบกับไนจีเรียเมื่อเดือนมิถุนายน ค.ศ. 2011 ต่อมาเขาถูกเรียกติดทีมชาติอีกครั้งในนัดที่พบกับเยอรมนีและเอกวาดอร์ในวันที่ 9 และ 13 ตุลาคม ค.ศ. 2019 อย่างไรก็ตาม เขามักเป็นตัวสำรองที่ไม่ได้ลงเล่น
เกียรติประวัติ > สโมสร

อาร์เซนอลกหฟก
เอฟเอคัพ: 2019–20
เอฟเอคอมมิวนิตีชีลด์: 2014, 2015
เกียรติประวัติ > ทีมชาติ

อาร์เจนตินา
ฟุตบอลโลก: 2022
โกปาอาเมริกา: 2021
โกปาอเมริกา: 2024
แหล่งข้อมูลอื่น

สถิติของ เอมิเลียโน มาร์ติเนซ ที่ Soccerbase
| ด ค กผู้เล่นชุดปัจจุบันของสโมสรฟุตบอลแอสตันวิลลา  |
| --- | --- |
 1 มาร์ติเนซ  3 เทย์เลอร์  5 เชสเตอร์  6 ลุยซ์  7 แม็กกินน์  8 Lansbury  9 Wesley  10 บูเอนเดีย  11 Nakamba  12 Steer  14 ฮูรีฮาน  15 Konsa  16 เชมเบอส์  17 เทรเซแก  18 ยัง  21 El Ghazi  22 Engels  23 โกชิญญู  24 Guilbert  25 Nyland  27 ดีญ  28 กาลินิช  30 Hause  33 O'Hare  39 Davis  40 มิงส์  41 Ramsey  ผู้จัดการ: เอเมรี
แอวริล ลาวีน
ผลงาน > ผลงานอัลบัม

เลตโก (2002)
อันเดอร์มายสกิน (2004)
เดอะเบสต์แดมน์ธิง (2007)
กูดบายลัลลาบาย (2011)
แอวริล ลาวีน (2013)
เฮดอะโบฟว์วอร์เตอร์ (2019)
แหล่งข้อมูลอื่น

เว็บไซต์อย่างเป็นทางการ
จรัลธาดา กรรณสูต

| จรัลธาดา กรรณสูตม> ป.ช. ม.ว.ม. ท.จ.ว. ว.ป.ร. ๓ |
| --- | --- |


องคมนตรี
อยู่ในวาระ
เริ่มดำรงตำแหน่ง  12 ธันวาคม พ.ศ. 2559 (8 ปี 62 วัน)
กษัตริย์: พระบาทสมเด็จพระวชิรเกล้าเจ้าอยู่หัว
 
ข้อมูลส่วนบุคคล
เกิด: 22 สิงหาคม พ.ศ. 2492 (75 ปี)
ศาสนา: พุทธ
บุพการี: ปรีดา กรรณสูต (บิดา) หม่อมราชวงศ์เติมแสงไข รพีพัฒน์ (มารดา)

จรัลธาดา กรรณสูต (เกิด 22 สิงหาคม พ.ศ. 2492) องคมนตรี ประธานคณะกรรมการมูลนิธิโครงการหลวง ประธานกรรมการบริหารกองทุนพระราชทานสำหรับศูนย์ศึกษาการพัฒนาอันเนื่องมาจากพระราชดำริ รองประธานมูลนิธิโครงการสารานุกรมไทยสำหรับเยาวชน โดยพระราชประสงค์ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร อดีตที่ปรึกษาสำนักราชเลขาธิการ อดีตปลัดกระทรวงเกษตรและสหกรณ์ และอดีตอธิบดีกรมประมง
ประวัติ

จรัลธาดา กรรณสูต หรือที่รู้จักในนาม ดร.จรัลธาดา กรรณสูต เกิดเมื่อวันที่ 22 สิงหาคม พ.ศ. 2492 เป็นบุตรชายของนายปรีดา กรรณสูต อดีตอธิบดีกรมประมงและอดีตรัฐมนตรีว่ากระทรวงเกษตรและสหกรณ์ ในสมัยรัฐบาลพลเอกเกรียงศักดิ์ ชมะนันทน์ กับหม่อมราชวงศ์เติมแสงไข รพีพัฒน์ พระธิดาในหม่อมเจ้าไขแสงรพี รพีพัฒน์ และ หม่อมเจ้าเริงจิตร์แจรง อาภากร จรัลธาดาจึงมีศักดิ์เป็นพระปนัดดา (เหลน) ในพระเจ้าบรมวงศ์เธอ กรมหลวงราชบุรีดิเรกฤทธิ์ และพระเจ้าบรมวงศ์เธอ กรมหลวงชุมพรเขตอุดมศักดิ์
จบการศึกษาจากคณะประมง มหาวิทยาลัยเกษตรศาสตร์ ก่อนจะเข้ารับราชการที่กรมประมง นอกจากนี้ยังได้รับรางวัลนิสิตเก่าดีเด่นประเภทบริหารภาครัฐ ประจำปี พ.ศ. 2553 จากมหาวิทยาลัยเกษตรศาสตร์
ในปี พ.ศ. 2554 ได้รับพระราชทานเครื่องราชอิสริยาภรณ์ญี่ปุ่น The Order of the Rising Sun,Gold Rays with Neck Ribbon จากสมเด็จพระจักรพรรดิญี่ปุ่น เช่นเดียวกับที่นายปรีดาผู้เป็นบิดาเคยได้รับ
การทำงาน

จรัลธาดา เคยรับราชการในสังกัดกระทรวงเกษตรและสหกรณ์ เคยดำรงตำแหน่งอธิบดีกรมประมง และเป็นปลัดกระทรวงเกษตรและสหกรณ์ เป็นตำแหน่งสูงสุด ต่อมาได้รับแต่งตั้งเป็นรองประธานกรรมการในคณะกรรมการที่ปรึกษาผู้ทรงคุณวุฒิฝนหลวง เป็นองคมนตรีในรัชกาลที่ 10 เป็นประธานคณะกรรมการมูลนิธิโครงการหลวง เป็นประธานกรรมการบริหารกองทุนพระราชทานสำหรับศูนย์ศึกษาการพัฒนาอันเนื่องมาจากพระราชดำริ และรองประธานกรรมการมูลนิธิโครงการสารานุกรมไทยสำหรับเยาวชน โดยพระราชประสงค์ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2549 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2562 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2539 –  เหรียญจักรพรรดิมาลา (ร.จ.พ.)
พ.ศ. 2562 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ญี่ปุ่น : พ.ศ. 2554 -  เครื่องราชอิสริยาภรณ์อาทิตย์อุทัย ชั้นที่ 3
ประสพ บุษราคัม

| ประสพ บุษราคัมม> ป.ช., ม.ว.ม. |
| --- | --- |


รัฐมนตรีช่วยว่าการกระทรวงเกษตรและสหกรณ์
ดำรงตำแหน่ง 15 มกราคม – 5 สิงหาคม พ.ศ. 2529
นายกรัฐมนตรี: พลเอก เปรม ติณสูลานนท์
ก่อนหน้า: ผัน บุญชิต
ถัดไป: สุเทพ เทือกสุบรรณ   เสนาะ เทียนทอง   ประยุทธ์ ศิริพาณิชย์
 
ข้อมูลส่วนบุคคล
เกิด: 26 พฤศจิกายน พ.ศ. 2484 (83 ปี) อำเภอน้ำพอง จังหวัดขอนแก่น
พรรคการเมือง: กิจสังคม (2518–2534)   สามัคคีธรรม (2535)   ชาติพัฒนา (2535–2547)   ไทยรักไทย (2547–2550)   เพื่อไทย (2551–2561)   เศรษฐกิจใหม่ (2561–2565)   เสมอภาค (2565–2567)   เพื่อบ้านเมือง (2567–ปัจจุบัน)
คู่สมรส: สืบกุล บุษราคัม

ประสพ บุษราคัม (เกิด 26 พฤศจิกายน พ.ศ. 2484) อดีตรัฐมนตรีช่วยว่าการกระทรวงเกษตรและสหกรณ์ และอดีตสมาชิกสภาผู้แทนราษฎรจังหวัดอุดรธานี 6 สมัย
ประวัติ

ประสพ บุษราคัม เกิดเมื่อวันที่ 26 พฤศจิกายน พ.ศ. 2484 เป็นบุตรคนที่ 2 ของนายบุญแปลง กับนางบุญคุณ บุษราคัม มีพี่สาว 1 คนสำเร็จการศึกษานิติศาสตรบัณฑิต จากมหาวิทยาลัยรามคำแหง
งานการเมือง

ประสพได้รับเลือกตั้งเป็นสมาชิกสภาผู้แทนราษฎรจังหวัดอุดรธานี ครั้งแรก ในการเลือกตั้ง พ.ศ. 2522 และได้รับเลือกเรื่อยมา จนถึง พ.ศ. 2538 รวม 6 สมัย
ประสพ ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงเกษตรและสหกรณ์ เมื่อ พ.ศ. 2529 ในรัฐบาลพลเอกเปรม ติณสูลานนท์ (ครม.43) แทนที่นายผัน บุญชิต ที่ถูกปรับออกจากตำแหน่ง
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ประสพลงรับสมัครเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 93 สังกัดพรรคเพื่อไทย แต่ไม่ได้รับเลือกตั้ง
ใน พ.ศ. 2555 ประสพ ดำรงตำแหน่งประธานคณะกรรมการปรับปรุงและพัฒนากฎหมายฯ และในปีเดียวกัน ประสพถูกเสนอชื่อให้ลงสมัครนายกองค์การบริหารส่วนจังหวัดอุดรธานีในนามพรรคเพื่อไทย ทว่าเขาถอนตัวในเวลาต่อมา เนื่องด้วยเหตุผลด้านสุขภาพ
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ประสพลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคเศรษฐกิจใหม่ ลำดับที่ 33 แต่ไม่ได้รับเลือกตั้ง กระทั่งปี พ.ศ. 2565 นายประสพได้ย้ายมาสังกัดพรรคเสมอภาคพร้อมกับรับตำแหน่งประธานที่ปรึกษาพรรค
งานการเมือง > สมาชิกสภาผู้แทนราษฎร

ประสพ บุษราคัม ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดอุดรธานี สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดอุดรธานี สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดอุดรธานี สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดอุดรธานี สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดอุดรธานี สังกัดพรรคชาติพัฒนา (พ.ศ. 2535)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดอุดรธานี สังกัดพรรคชาติพัฒนา (พ.ศ. 2535)
เครื่องราชอิสริยาภรณ์

พ.ศ. 2538 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
เหยี่ยวดำ

| เหยี่ยวดำ |
| --- | --- |

M. m. affinis, ประเทศออสเตรเลีย

เสียงร้อง
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์ปีก 
อันดับ:: เหยี่ยว Accipitriformes
วงศ์:: เหยี่ยวและนกอินทรี Accipitridae
สกุล:: Milvus  (Boddaert, 1783)
สปีชีส์:: Milvus migrans
ชื่อทวินาม
Milvus migrans (Boddaert, 1783)

ชนิดย่อย
 5, ดูข้อความ

ขอบเขตของเหยี่ยวดำ   พื้นที่สืบพันธุ์   อาศัย   ไม่ใช่พื้นที่สืบพันธุ์   ทางผ่าน
ชื่อพ้อง
 Falco migrans Boddaert, 1783  Milvus affinis  Milvus ater  Milvus melanotis
เหยี่ยวดำในสวนสัตว์ฮานอย
เหยี่ยวดำ (อังกฤษ: Black kite, Pariah kite; ชื่อวิทยาศาสตร์: Milvus migrans) เป็นนกล่าเหยื่อขนาดกลางในวงศ์ Accipitridae กล่าวกันว่าเป็นชนิดที่พบได้แพร่หลายที่สุดในโลก แม้ว่าประชากรบางพื้นที่ลดลงอย่างมากหรือขึ้น ๆ ลง ๆ ประชากรในปัจจุบันอยู่ที่ประมาณ 6 ล้านตัว
จัดเป็นนกขนาดกลาง ขนาดลำตัวประมาณ 60-66 เซนติเมตร ตัวผู้และตัวเมียมีลักษณะเหมือนกันคือ ลำตัวสีน้ำตาลเข้มอมเหลืองทั้งด้านบนและด้านล่าง ปีกสีน้ำตาลเข้ม หางเป็นแฉกตื้น ๆ มองดูคล้ายง่าม ปากสั้นสีดำแหลมคม ปลายปากเป็นขอ หัวค่อนข้างใหญ่ คอสั้น ปีกยาว ส่วนนกที่ยังไม่โตเต็มที่ ลำตัวจะเป็นสีน้ำตาลอ่อน พร้อมกับมีขีดสีเหลืองอ่อนทั่วทั้งตัว
พบกระจายพันธุ์อยู่กว้างขวางในหลายพื้นที่ ตั้งแต่ยูเรเชีย, ออสตราเลเชีย และโอเชียเนีย จึงทำให้มีชนิดย่อยหลากหลายถึง 5 ชนิด (ดูในตาราง) และเป็นนกอพยพในหลายพื้นที่ในช่วงฤดูหนาว ในประเทศไทยพบได้ในป่าทางภาคเหนือ, ภาคกลางและภาคใต้
มีพฤติกรรมหากินในเวลากลางวัน ชอบบินอยู่ตามที่โล่งชายป่า ตามริมฝั่งทะเล หรือตามแม่น้ำลำคลองต่าง ๆ เพื่อหาอาหาร เมื่อจับเหยื่อได้ก็มักกินบนพื้นดิน หรืออาจนำไปกินบนต้นไม้ พบอยู่โดดเดี่ยว เป็นคู่หรือเป็นฝูง
เมื่อถึงฤดูผสมพันธุ์ เหยี่ยวดำจะทำรังรวมกันเป็นกลุ่มบนต้นไม้สูง ทั้งตัวผู้และตัวเมียจะช่วยกันสร้างรังด้วยกิ่งไม้เล็ก ๆ นำมาขัดสานกัน จากนั้นทั้งคู่จะช่วยกันกกไข่และเลี้ยงลูกอ่อน นกจะใช้เวลากกไข่นานประมาณ 29-32 วัน ออกไข่ครั้งละ 2-4 ฟอง ปกติ 3 ฟอง
ไข่ของเหยี่ยวดำ
เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535  ในการสำรวจในปี พ.ศ. 2559 ในประเทศไทยไม่พบเลย จึงทำให้ไม่ทราบว่าสูญพันธุ์ไปแล้วหรือไม่จากประเทศไทย
ประเทศไทยพบเหยี่ยวดำประจำถิ่นที่ อำเภอท่าเรือ จ.พระนครศรีอยุธยา เมื่อปี 2562 (15 FEB.2019) ภาพได้แสดงอยู่ที่เฟสบุค"ท่าเรือบ้านเรา" ในอัลบั้มภาพ ซึ่งยืนยันความถูกต้องโดย  Bird of Thailand : Saiam Avifauna. และตั้งแต่ปี 2562-2568 ในปัจจุบันได้บันทึกภาพไว้ตั้งแต่แรกเกิดจนลูกนกเหยี่ยวได้หัดบินเป็นจำนวนภาพนิ่งเกินกว่าพันภาพ รวมทั้งวิดิโอที่ถูกบันทึกลงยูทู้ปไว้เป็นหลักฐานโดยสามารถเข้าชมได้ในแบบสาธารณะทั่วไป..
อนุกรมวิธาน > ชนิดย่อย

ปัจจุบันมีเหยี่ยวดำชนิดย่อยที่ได้รับการยอมรับ 5 ชนิด
M. m. migrans – (Boddaert, 1783)
M. m. lineatus – (J. E. Gray, 1831)
M. m. govinda – Sykes, 1832
M. m. affinis – Gould, 1838
M. m. formosanus – Kuroda, 1920
อ่านเพิ่ม

Desai, J.H.; Malhotra, A.K. (1982). "Annual gonadal cycle of Black Kite Milvus migrans govinda". Journal of the Yamashina Institute for Ornithology. 14 (2–3): 143–150. doi:10.3312/jyio1952.14.143.
Hardy, J. (1985). "Black Kite capturing small passerines". Australasian Raptor Association News. 6: 14.
American Ornithologists' Union (2000). "Forty-second supplement to the American Ornithologists' Union Check-list of North American Birds". Auk. 117 (3): 847–858. doi:10.1642/0004-8038(2000)117[0847:FSSTTA]2.0.CO;2.
Crochet, Pierre-André (2005). "Recent DNA studies of kites". Birding World. 18 (12): 486–488.
Forsman, Dick (2003). "Identification of Black-eared Kite". Birding World. 16 (4): 156–160. คลังข้อมูลเก่าเก็บจากแหล่งเดิมเมื่อ 2015-04-02. สืบค้นเมื่อ 2023-10-04.